Diari Oficial de la Generalitat Valenciana


Sumari del DOGV 284, del 05-09-1985 (1985/804917)

REIAL DECRET 1329/1985, de 17 de juliol, sobre traspàs de funcions i serveis de l'Administració de l'Estat a la Comunitat Valenciana en matèria de llavors i planters.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1985/07/17/1329/dof/vci/html**

### Dades del document

Número de DOGV
:   284

Data del DOGV
:   05-09-1985

Secció del DOGV
:   DISPOSICIONS GENERALS

Número del document
:   1985/804917


Data del document
:   17-07-1985

Organisme emissor
:   Presidència del Govern

Tipus de document
:   Reial decret

Reial Decret 1329/1985, de 17 de juliol, sobre traspàs de funcions i serveis de l'Administració de l'Estat a la Comunitat Valenciana en matèria de llavors i planters.  
El Reial Decret 4015/1982, de 29 de desembre, determina les normes i el procediment a què han d'ajustar-se els traspassos de funcions i serveis de l'Estat a la Comunitat Valenciana.   
D'acord amb el que disposa el Reial Decret esmentat, que també regula el funcionament de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, aquesta adoptà, en la reunió del dia 22 de desembre de 1983, l'acord corresponent, la virtualitat pràctica del qual exigeix que siga aprovat pel Govern mitjançant Reial Decret. En atenció d'aquests motius, en compliment del que disposa la disposició transitòria quarta de l'Estatut d'Autonomia de la Comunitat Valenciana, a proposta dels Ministres d?Agricultura, Pesca i Alimentació i d'Administració Territorial, i amb la deliberació prèvia del Consell de Ministres, en la reunió del dia 17 de juliol de 1985,   
DECRETE:   
Article 1r  
S'aprova l'acord de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana, de data 22 de desembre de 1983, pel qual són traspassades funcions de l'Estat en matèria de llavors i planters a la Comunitat Valenciana, i hi són traspassats els corresponents serveis i Institucions i mitjans personals, materials i pressupostaris necessaris per a l'exercici d'aquelles.   
Article 2n  
1. En conseqüència, queden traspassades a la Comunitat Valenciana les funcions a què fa referència l'acord inclòs com a annex I d'aquest Reial Decret, així; com els serveis de l'Institut Nacional de Llavors i Planters, i els béns, drets i obligacions, i el personal i els crèdits pressupostaris que figuren en les relacions adjuntes a l'acord de la Comissió Mixta susdita, en els termes i les condicions que s'hi especifiquen.   
2. En l'annex II d'aquest Reial Decret són recollides les disposicions legals afectades pel traspàs present.   
Article 3r  
Els traspassos a què fa referència aquest Reial Decret tindran efectivitat a partir del dia indicat en l'acord de la Comissió Mixta esmentada, sense perjudici que el Ministeri d'Agricultura, Pesca i Alimentació produesca, fins l'entrada en vigor d'aquest Reial Decret, els actes administratius necessaris per al manteniment dels serveis en el mateix règim i nivell de funcionament que tingessen en el moment de l'adopció de l'acord transcrit com a annex I del present Reial Decret.   
Article 4t  
Els crèdits pressupostaris que siguen determinats segons la relació tres, punt dos, seran donats de baixa en els conceptes d'origen i transferits pel Ministeri d'Economia i Hisenda als conceptes habilitats en la Secció 32, destinats a finançar els serveis assumits per les Comunitats Autònomes, una vegada siguen enviats per l'Oficina Pressupostària del Ministeri d'Agricultura, Pesca i Alimentació els certificats de retenció de crèdits, per tal de donar compliment al que disposa la Llei de Pressupostos Generals de l'Estat vigent.   
Article 5é  
Aquest Reial Decret entrarà en vigor el mateix dia en què siga publicat al Butlletí Oficial de l'Estat.   
A Madrid, el 17 de juliol de 1985.   
JOAN CARLES R.  
El Ministre de la Presidència,  
JAVIER MOSCOSO DEL PRADO Y MUÑOZ  
ANNEX I  
La Sra. Concepción Tobarra Sánchez i la Sra. Maria Blanca Blanquer i Prats, Secretaris de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana,   
CERTIFIQUEN  
1) Que en la sessió plenària de la comissió, celebrada el dia 22 de desembre de 1983, fou adoptat acord sobre traspàs a la Comunitat Valenciana de les funcions i serveis de l'Estat en matèria de llavors i planters.   
2) Que el dia 26 d'abril de 1985, en sessió plenària de la Comissió Mixta fou ratificat l'acord esmentat, en els termes que a continuació són reproduïts:   
A) Referència a normes constitucionals, estatutàries i legals en què s'empara la transferència.   
La Constitució, en l'article 148.1. estableix que les Comunitats Autònomes podran assumir competències en agricultura i ramaderia, d'acord amb l'ordenació general de l'economia (7é), i en l'article 149.1, reserva a l'Estat la competència exclusiva sobre la regulació de les condicions bàsiques que garantesquen la igualtat de tots els espanyols en l'exercici dels drets i en el compliment dels deures constitucionals (1r); les relacions internacionals (3r); el comerç exterior (10é); bases i coordinació de la planificació general de l'activitat econômica (13é), i estadístiques per a finalitats estatals (31é).   
La Llei orgànica 5/1982, d?1 de juliol, de 1'Estatut d'Autonomia de la Comunitat Valenciana, en l'article 34, estableix que, d'acord amb les bases i l'ordenació de l'activitat econòmica general i la política monetària de l'Estat, correspon a la Comunitat Valenciana la competència exclusiva en matèria d'agricultura i ramaderia.   
Les Lleis 11/1971, de 30 de març, de Llavors i Planters; 12/1975, de 12 de març, de Protecció d'Obtencions Vegetals; així com el Decret 3767/1972 i el Reial Decret 1874/1977, que les reglamenten, i el Reglament General de Control i Certificació de Llavors i Planters, aprovat per Ordre de 26 de juliol de 1973, modificat per Ordre de 31 de juliol de 1979 i altres disposicions complementàries de rang igual o inferior, estableixen les funcions i les competències de l'Institut Nacional de Llavors i Planters.   
Sobre la base d'aquestes previsions constitucionals i estatutàries, s'escau d'efectuar ja en aquest camp el traspàs de funcions i serveis de tal mena a la Comunitat Valenciana.   
B) Funcions de l?Administració de l'Estat que assumeix la Comunitat autònoma.   
Són traspassades a la Comunitat Valenciana, dins del seu àmbit territorial, en els termes del present acord i dels Reials Decrets i altres normes que el facen efectiu i siguen publicats al Butlletí Oficial de l'Estat, les funcions següents que fins ara exercia l?Administració de l'Estat:   
U. Les inscripcions en el Registre Provisional de Productors de Plantes de Planter corresponents a persona física o jurídica que radique en l'àmbit territorial de la Comunitat Autònoma.   
Dos. El Registre de Comerciants de Llavors i Plantes de Planter establerts en el territori de la Comunitat Valenciana i la inspecció del procés comercial en llavors i plantes de plantar.   
Tres. Les diverses fases de control i certificació de llavors i de plantes de plantar que s'efectuen en l'àmbit territorial de la Comunitat Valenciana, sense perjudici de les col·laboracions establertes en l'apartat D) d'aquesta disposició.   
Quatre. La incoació i tramitació d'expedients substanciats a conseqüència d'infraccions a la legislacio vigent, descobertes i posades de manifest en actuacions que siguen competència de la Comunitat Valenciana.   
Cinc. Els assaigs secundaris de valor agronòmic i estudis conduents a comprovar l'adaptabilitat de les varietats inscrites al Registre de Varietats Comercials a les distintes zones i condicions de cultiu en el territori de la Comunitat Valenciana, així com la divulgació dels resultats obtinguts i la recomanació de varietats.   
Sis. Les estadístiques per a finalitats de la Comunitat Valenciana, de producció, mitjans i utilització de llavors i plantes de plantar.   
C) Funcions que es reserva l?Administració de l'Estat.   
Romandran en l'Administració de l'Estat les següents funcions que té legalment atribuïdes i efectuen els serveis que se citen:   
U. L'establiment de la normativa bàsica per a la regulació dels Registres de Varietats Comercials i Protegides i per al Control i Certificació de llavors i plantes de plantar.   
Dos. La certificació de llavors d'acord amb el sistema internacional OCDE i altres a què puga adherir-se Espanya per al comerç amb altres països. L?emissió de certificacions internacionals d'anàlisi d'acord amb les normes de l?Associació Internacional d'Anàlisi de Llavors l'efectuaran les Estacions d'Assaig de Llavors acreditades per l?Associació susdita.   
Tres. Les funcions que té encomanades el Ministeri d'Agricultura, Pesca i Alimentació, referent s a la protecció d?obtencions vegetals per Llei 12/1975, de 12 de març, i especialment per l?adhesió d'Espanya al conveni de París de 1971, de Protecció d'Obtencions Vegetals i acta addicional.   
Quatre. El Registre de Varietats Comercials de Plantes, així com la realització dels treballs per a determinar la distingibilitat, l?homogeneïtat i l'estabilitat de les varietats que han de ser objecte d'inscripció en el Registre de Varietats Comercials, objecte am el qual hom podrà establir acords de col·laboració amb la Comunitat Valenciana.   
Cinc. Les relacions internacionals en les matèries objecte del present acord i les funcions referents al comerç internacional de llavors i plantes de plantar.   
Sis. Realitzar les estadístiques nacionals de producció, mitjans i utilització de llavors i plantes de plantar.   
D) Funcions en què han de concórrer l?Administració de l'Estat i la Comunitat Autònoma, i forma de cooperació.   
Seran desenvolupades coordinadament entre el Ministeri d?Agricultura, Pesca i Alimentació i la Comunitat Valenciana, segons els mecanismes que en cada cas s'indiquen, les funcions següents:   
U. La concessió de títols de Productor de Llavors i de Productor de Plantes de Planter, en totes les categories d'acord amb les especificacions següents:   
a) Els Serveis de la Comunitat Valenciana assumiran la tramitació de les sol·licituds presentades per persones físiques o jurídiques que radiquen en l'àmbit territorial de la Comunitat Autònoma i l?emissió d'informe, vinculant en cas negatiu, sobre el compliment dels requisits que hagen de tenir lloc en l'àmbit territorial esmentat.   
b) Correspon a l?Administració de l'Estat la concessió dels títols esmentats.   
Dos. La certificació de llavors i la de plantes de plantar, que serà efectuada segons les estipulacions següents, d'acord amb el que disposa l'apartat B.3.   
a) La Comunitat Valenciana tramitarà i, si fa al cas, aprovarà les declaracions de cultiu corresponents a camps situats al seu territori, demanant prèviament de l'Institut Nacional de Llavors i Planters informe sobre si el productor disposa del material que figure en la declaració de cultiu i si posseeix, si fa al cas, llicència d?explotació.   
b) Les operacions d?inspecció de camps de cultiu, de magatzems de selecció i preparació del material de reproducció les efectuaran els Serveis de la Comunitat Valenciana en el seu àmbit territorial.   
c) Quan la Comunitat Valenciana no tinga els mitjans necessaris per a la realització de les anàlisis de laboratori de llavors o planters de determinades espècies, les efectuaran l'Institut de Llavors i Planters o els laboratoris d'una altra Comunitat Autònoma.   
d) En cas que les distintes operacions de control i certificació esmentades als apartats a) i b) afecten més d'una Comunitat Autònoma, la informació i la coordinació necessària l'efectuarà l'Institut Nacional de Llavors i Planters.   
e) L'Institut Nacional de Llavors i Planters facilitarà als Serveis de la Comunitat Valenciana el material necessari per a etiquetar i, si convé, precintar les llavors i les plantes de plantar.   
f) La Comunitat Valenciana realitzarà assaigs de precontrol i de postcontrol dels lots precintats per ella mateixa, a efectes d?informació dels resultats obtinguts i orientació per a la realització de les inspeccions de comp. L?Administració de l'Estat determinarà, dins l?òrgan col·legiat establert en l'apartat tres, en quin centre s'efectuaran els camps de precontrol i de postcontrol de caràcter nacional establint els corresponents acords amb les Comunitats que els realitzen. Amb aquesta finalitat, quan la Comunitat Valenciana efectue la presa de mostres i precinte un Lot, separarà una part de la mostra pesa, que serà enviada a l'Institut Nacional de Llavors i Planters per tal que puga efectuar-se el postcontrol nacional.   
g) Hom establirà els intercanvis d?informació necessaris i especialment, els Serveis de la Comunitat Valenciana enviaran a l Institut Nacional de Llavors i Planters notificació sobre les inscripcions en el Registre Provisional de Productors de Planters i en el Registre de Comerciants de Llavors i Planters, informació sobre precintatge i declaracions de cultiu aprovades a efectes d'estadística general de disponibilitats de llavors. L'Institut Nacional de Llavors i Planters assabentarà dels resultats dels assaigs de precontrol i de postcontrol.   
h) Els Serveis de la Comunitat Valenciana i l'Institut Nacional de Llavors i Planters establiran la col·laboració escaient, a efectes d'una major uniformitat en la realització de les anàlisis de laboratori, inspeccions de camp i operacions de presa de mostres.   
Tres. La realització dels assaigs de valor agronòmic, preceptius per a la inscripció en el Registre de Varietats Comercials de Plantes, seguirà la normativa següents:   
a) El Pla Nacional d'assaigs serà aprovat per l'Institut Nacional de Llavors i Planters, consultada la Comunitat Valenciana a través d'un òrgan col·legiat que reglamentàriament serà establert pel Ministeri d'Agricultura, Pesca i Alimentació. Aquest òrgan participarà, a més, en la distribució dels crèdits necessaris per a l?execució de Pla.   
b) Els assaigs de valor agronòmic corresponents al territori de la Comunitat Valenciana els efectuarà ella mateixa; i podrà participar-hi en el seguiment l'Institut de Llavors i Planters.   
c) L'òrgan col·legiat esmentat en l'apartat a) analitzarà els resultats dels assaigs després de l'elaboració de les dades del Pla Nacional efectuat per l'Institut Nacional de Llavors i Planters, per tal d'elaborar la proposta que calga elevar als òrgans competents, la composició dels quals serà revisada per incloure-hi representants de les Comunitats Autònomes que seran proposats per l?òrgan col·legiat.   
Quatre. El precintatge i la presa de mostres de les llavors i les plantes de plantar importades seran efectuats pels Serveis de la Comunitat Valenciana quan siguen en el seu àmbit territorial el port la frontera o el magatzem on es trobe la mercaderia per a tal finalitat.   
E) Béns, drets i obligacions de l'Estat que hi són traspassats.   
1. Són traspassats a la Comunitat Valenciana els béns, drets i obligacions de l'Estat recollits en l'inventari detallat de la relació adjunta número 1, on queden identificats els immobles afectats pel traspàs. Aquests traspassos seran formalitzats d'acord amb el que estableixen l'Estatut d'Autonomia i altres disposicions aplicables en cada cas.   
2. En el termini d'un mes, comptat des de la publicació del Reial Decret que aprove aquest acorda seran signades les corresponents actes de lliurament i recepció de mobiliari, equip i material inventariable.   
F) Personal adscrit als serveis que hi són traspassats.   
1. El personal adscrit als serveis traspassats i que és referenciat nominalment en la relació adjunta número 2, passarà a dependre de la Comunitat Valenciana en els termes legalmenmt previstos per l'Estatut d'Autonomia i les altres normes aplicables en cada cas, i en les mateixes circumstàncies especificades en la relació adjunta i amb el seu número de Registre de Personal.   
2. La Subsecretaria del Ministeri d'Agricultura, Pesca i Alimentació i altres Organismes competents en matèria de personal, notificaran als interessats el traspàs i la nova situació administrativa tan prompte com el Govern aprove aquest acord mitjançant Reial Decret. Igualment, hom enviarà als Organs competents de la Comunitat Valenciana una côpia certificada de tots els expedients d'aquest personal traspassat, així com dels certificats d'havers, referits a les quantitats acreditades durant 1984, i l'Administració de l'Estat procedirà a modificar les plantilles orgàniques i pressupostàries en funció dels traspasses efectuats.   
G) Llocs de treball vacants que hi són traspassats.   
No cap.   
H) Valoració definitiva de les càrregues financeres dels serveis traspassats.   
H.1. El cost efectiu que, segons la liquidació del pressupost de despeses per a 1982 correspon als serveis que sôn traspassats a la Comunitat Autònoma és, amb caràcter definitiu, de 17.896.933 pessetes, segons detall que figura en la relació 3.1.   
H.2. El finançament, en pessetes de 1985, que correspon al cost efectiu anual dels serveis transferits és detallat en la relació 3.2.   
H.3. Transitòriament, fins que el cost efectiu siga computat per tal de determinar el percentatge de participació de la Comunitat Autònoma en els ingressos de l'Estat, el cost esmentat serà finançat mitjançant la concolidació en la Secció 32 dels Pressupostos Generals de l'Estat, dels crèdits referents als distints components del cost efectiu, pels imports que s'indiquen, susceptibles d'actualització mitjançant els mecanismes generals previstos en cada Llei de Pressupostos:   
 Crédits  
 en pesseles  
 de 1985  
Costos bruts:  
Despeses de personal 32.824.437  
Despeses de funcionament 4.306.000  
Inversions per a conservació, millora i substitució 7.529.000  
A deduir:  
Recaptació anual per taxes i altres ingressos -  
Finançament net 08.999.198  
Les possibles diferències que es produesquen durant el període transitori, a què fa referència el paràgraf anterior, seran objecte de regularització al tancament de cada exercici econòmic mitjançant la presentació dels comptes i els estats justificatius corresponents davant d'una Comissió de Liquidació que serà constituïda en el Ministeri d'Economia i Hisenda.   
Durant seixanta dies, a partir de la data de publicació del Reial Decret aprovatori del present acorda el Ministeri d'Agricultura, Pesca i Alimentació seguirà assumint la gestió i el pagament de les obligacions corresponents als capítols I, II i VI del Pressupost de Despeses que siguen exigibles en el període esmentat i que corresponguen a les funcions i serveis que són transferits, el venciment dels quals estiga previst bé per ser de caràcter periòdic o bé per causes contractuals.   
El que disposa el paràgraf anterior caldrà considerar-ho a l'hora d'efectuar la periodificació i el càlcul dels crèdits a retenir i transferir a la Secció 32 dels Pressupostos Generals de l'Estat, mitjançant la tramitació del corresponent expedient de modificació pressupostària, que s'efectuarà pel procediment d'urgència.   
I) Documentació i expedients dels serveis que hi són traspassats.   
El lliurament de la documentació i els expedients dels serveis traspassats s'efectuarà en el termini d'un mes comptat des de la publicació del Reial Decret pel qual s'aprove aquest acord. La resolució dels expedients que es troben en tramitació s'efectuarà segons el que preveu l'article 8é del Reial Decret 4015/1982.   
J) Data d?efectivitat del traspàs.   
El traspàs de funcions i serveis, amb els mitjans corresponents objecte d'aquest acorda tindrà efectivitat a partir del dia 1 de juliol de 1985.   
ANNEX II  
Disposicions legals afectades pel traspàs de serveis en matèria de llavors i planters a la Comunitat Valenciana:  
Llei 11/1971. de 30 de març, de Llavors i Planters.   
Decret 3767,1972, de 23 de desembre, pel qual s'aprova el Reglament General sobre Producció de Llavors i Planters.   
Reglament General de Control i Certificació de Llavors i Planters, aprovat per Ordre de 26 de juliol de 1973 i modificat per Ordre de 31 de juliol de 1979.   
I perquè conste, expedim la present certificació a Madrid, el 26 d'abril de 1985.-Els Secretaris de la Comissió Mixta, la Sra. Concepción Tobarra Sánchez i la Sra. Maria Blanca Blanquer i Prats.   
Veure imatge


Còpia Permalink ELI